Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: jelentõsen meghaladó munkanélküliséggel sújtott települések jegyzékérõl szóló 7/2003. (I. 14.) Korm. rendelet által
Paragraph Index: 1164

9. Pénzbeli és természetbeni szociális és gyermekjóléti ellátások Fajlagos összeg: 3 500—16 000 forint/lakos A hozzájárulás a települési önkormányzatok által külön jogszabály alapján nyújtható pénzbeli és természetbeni szociális és gyermekjóléti ellátásokhoz, az egyes ellátásokhoz tartozó és az önkormányzatokat terhelõ különféle járulékés hozzájárulás-fizetési kötelezettségekhez, valamint a közcélú munka szervezésének igazgatási feladataihoz kapcsolódik. E feladatok különösen: a rendszeres gyermekvédelmi támogatásnak, a rendszeres szociális segélynek, az idõskorúak járadékának, az Szt. 41. § (1) bekezdésében szabályozott ápolási díjnak és az utána fizetendõ nyugdíjbiztosítási járuléknak, az adósságcsökkentési támogatásnak, az adósságkezelési szolgáltatáshoz kapcsolódó lakásfenntartási támogatásnak és az Szt. 38. § (2) bekezdésében szabályozott lakásfenntartási támogatásnak, a tartósan munkanélküliek jövedelempótló támogatásának és az ezen ellátottak után fizetendõ egészségügyi hozzájárulásnak a 10%-a, a rendkívüli gyermekvédelmi támogatás, az Szt. 41. § (4) bekezdésében szabályozott ápolási díj és nyugdíjbiztosítási járuléka, a lakásfenntartási támogatás, az átmeneti (krízis-) segélyezés, a temetési segély, a köztemetés, a közgyógyellátás, valamint a gyermekek napközbeni ellátása keretében nyújtott étkeztetés térítési díjának szociális alapon történõ egyedi mérséklése vagy elengedése. A települési önkormányzatokat ez az összeg a lakosságszám alapján a települések szociális jellemzõibõl képzett mutatószám szerint differenciáltan illeti meg. A mutatószám kialakításában: — 30%-os súllyal a rendszeres gyermekvédelmi támogatásban részesülõknek a 2003. március, június és szeptember havi létszámadatokból számított átlagának, — 20%-os súllyal a 60 éves és idõsebb korcsoportba tartozók számának, — 30%-os súllyal a rendszeres szociális segélyben részesülõknek a települési önkormányzatok visszaigénylése alapján nyilvántartott, valamint a közcélú foglalkoztatásban résztvevõknek a 2003. március, június és szeptember havi együttes létszámadataiból számított átlagának, — 20%-os súllyal a 18—59 éves korcsoportba tartozó, személyi jövedelemadót nem fizetõk számának a 2002. évi adóbevallások összesítése alapján számított lakosságszámon belüli részaránya szerepel.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes